चित्तौड़गढ़ जिला निर्वाचन अधिकारी ने किया एफएलसी प्रक्रिया का निरीक्षण – आपणी खबरा
चित्तौड़गढ़ जिला निर्वाचन अधिकारी ने किया एफएलसी प्रक्रिया का निरीक्षण
Date: August 21, 2018Author: शिव सिंह चौहान
रावतभाटा – शिव सिंह चौहान (पत्रकार) जिला निर्वाचन अधिकारी इन्द्रजीत सिंह, उप जिला निर्वाचन अधिकारी दीपेन्द्र सिंह राठौड़, प्रशिक्षु आई.ए.एस. अधिकारी सुशील कुमार ने मंगलवार को कलक्ट्रेट परिसर में ई.वी.एम. वेयरहाऊस में वी.वी.पी.ए.टी. की प्रथम स्तरीय जांच (एफएलसी) का निरीक्षण किया।
इस दौरान जिला निर्वाचन अधिकारी ने एफएलसी की प्रक्रिया के क्रम में उपस्थित कार्मिकों को आवश्यक निर्देश दिए एवं सावधानी के बिन्दुओं की जानकारी दी। उन्होंने पूर्ण सावधानी से कार्य करने हेतु कार्मिकों को निर्देशित किया।
जिला निर्वाचन अधिकारी ने स्वयं भी ई.वी.एम. व वी.वी.पी.ए.टी. को चलाकर देखा।उप जिला निर्वाचन अधिकारी दीपेन्द्र सिंह राठौड़ ने ई.वी.एम. वेयरहाऊस की विभिन्न व्यवस्थाओं के संबंध में जिला निर्वाचन अधिकारी को अवगत कराया। प्रशिक्षु आई.ए.एस. अधिकारी सुशील कुमार भी इस दौरान उपस्थित रहे एवं एफएलसी की प्रक्रिया के संबंध में प्रभारी अधिकारी ई.वी.एम. आलोक शुक्ला से आवश्यक जानकारी ली|
Previous Previous post: बाहरी छात्र छात्राओ को परिसर में बिना अनुमति प्रवेश दिए जाने के विरोध में चलाया हस्ताक्षर अभियान
Next Next post: डोयच बैंक जयपुर की असिस्टेंट वॉइस प्रेसिडेंट रागिनी राठौड़ का जन्मदिन मनाया धूमधाम से